ສຫລ ແລະ ເນໂຕ ສິ້ນສຸດພາລະກິດ ຢູ່ອັຟການິສຖານ
ການຍຸດຕິ​ສົງຄາມ ທີ່ໄດ້​ເອົາ​ຊີວິດ ທະຫານ​ເນ​ໂຕ ​ແລະສະຫະລັດ ຫຼາຍພັນຄົນ ​ໂດຍ​ສິ້ນເປືອງ​ ຄ່າ​ໃຊ້ຈ່າຍຫຼາຍກວ່າ 1 ພັນ​ຕື້​ດອລລ່າ ໄດ້​ເປັນ​ເປົ້າໝາຍຫລັກຂອງ​ທ່ານໂອບາ​ມາ.
ອາທິດນີ້ ເປັນຂີດໝາຍ ໃນການເລີ້ມຕົ້ນຂອງບົດໃໝ່ ລະຫວ່າງ ວໍຊິງຕັນ ກັບ ກາບູລ ໃນຂະນະທີ່ສົງຄາມ ທີ່ສະຫະລັດ ແລະ ອົງການເນໂຕ ໄດ້ດຳເນີນມາເປັນເວລາ 13 ປີ ໄດ້ສິ້ນສຸດລົງ ໃນອັຟການິສຖານ ສົງຄາມພາກພື້ນດິນອັນຍາວນານທີ່ສຸດ ຂອງອາເມຣິກາ ທີ່ຖືກ ກະຕຸ້ນຂຶ້ນ ໂດຍການໂຈມຕີທີ່ໂຫດຮ້າຍ ແລະສ້າງຄວາມເຈັບ ປວດເປັນທີ່ສຸດ ຂອງວັນທີ 11 ກັນຍາ 2011 ນັ້ນ ບັດນີ້ ໄດ້ ສິ້ນສຸດລົງແລ້ວ ພົນເອກສະຫະລັດ John Campbell ຜູ້ບັນ ຊາການ ກອງກຳລັງ ຊ່ວຍເຫຼືອດ້ານຄວາມໝັ້ນຄົງນາໆຊາດ ຫຼື ISAF ໄດ້ປະກອບສ່ວນໃນພິທີຂີດໝາຍດັ່ງກ່າວ ໃນກາບູລ ແລະປະກາດວ່າ: ການຍຸດຕິສົງຄາມ ທີ່ໄດ້ເອົາຊີວິດ ທະຫານເນໂຕ ເກືອບ 3,500 ຄົນ ລວມທັງກອງທະຫານ ສະຫະລັດຫຼາຍກວ່າ 2,000 ຄົນ ໂດຍສິ້ນເປືອງ ຄ່າໃຊ້ຈ່າຍສຳຫລັບທຳສົງຄາມ ຫຼາຍກວ່າ 1 ພັນຕື້ດອລລ່ານັ້ນ ໄດ້ເປັນເປົ້າໝາຍຫລັກອັນໜຶ່ງ ຂອງລັດຖະບານປະທານາທິບໍດີໂອບາມາ